เขียนย่อหน้าเกี่ยวกับ สิ่งที่คนไทยจะต้องเจอ เมื่อสังคมไทยเข้าสังคมผู้สูงอายุ ในปี 2568
สังคมไทยจะเข้าสังคมผู้สูงอายุ ในปี 2568 หรืออีกไม่ถึง 10 ปีข้างหน้า สิ่งที่คนไทยจะต้องเจอ ได้แก่

1) อายุของคนไทยจะยืนยาวขึ้น
ปัจจุบันอยู่ที่ประมาณ 75 ปี ในปี 2568 อายุขัยน่าจะอยู่ที่ 85 ปี ยิ่งอายุยาวนานขึ้น ยิ่งต้องเตรียมเงินเยอะ

2) ค่าครองชีพทำให้ของแพงขึ้น
เงินเฟ้อในระยะเวลา 10 ปีที่ผ่านมาอยู่ที่ประมาณ 4% ปัจจุบันข้าวจานละ 40 บาท อีก 20 ปีข้างหน้าจะราคาจานละ 90 บาท ทุกอย่างแพงขึ้น 2 เท่า เงินเฟ้อทำให้ของแพงขึ้น ค่าเงินในอนาคตจะมีค่าลดลง

3) ค่ารักษาพยาบาลมีแต่แพงขึ้น ปีละ 5-8% ต่อปี
ค่าใช้จ่ายด้านรักษาพยาบาลจะเบียดเบียนเงินเก็บสำหรับผู้สูงวัยมากที่สุด ปัจจุบันเป็นไข้หวัดจ่าย 1,500 บาท อีก 20 ปีข้างหน้าจะต้องจ่าย 7,000 บาท ถ้านอนโรงพยาบาล ค่าห้องวันละ 4,500 บาท อีก 20 ปีข้างหน้าอาจจะต้องจ่าย 21,000 บาท หลังเกษียณไม่มีรายได้ จะทำอย่างไรกับค่ารักษาพยาบาล

4) โครงสร้างประชากรเปลี่ยนแปลงไป ทำให้เศรษฐกิจก็จะโตช้าลง
ครอบครัวยุคใหม่มีลูกคนเดียว ทัศคติเปลี่ยนไป จาก มีลูกเยอะๆ จะได้ไว้ช่วยกันทำงาน เป็นมีลูกเยอะเป็นภาระทำให้เครียด จึงมีลูกคนเดียว จำนวนประชากรวัยทำงานก็มีน้อยลง การพัฒนาประเทศก็จะช้าลง เศรษฐกิจก็จะโตช้าลง

ทำไมมันร้ายแรงแบบนั้น เพราะว่าจำนวนเงินต้องเตรียมเพื่อการเกษียณนั้นมากกว่าที่คิด แต่เป็นที่น่าเสียใจที่เป้าหมายการเกษียณเป็นสิ่งที่สำคัญมากของชีวิต แต่คนส่วนใหญ่มักมองข้ามไป เพราะคนให้น้ำหนักกับปัจจุบันมากกว่าอนาคต ขอสบายวันนี้ก่อน ทำให้ไม่เคยคิดเรื่องเป้าหมายการเกษียณในอนาคต
ความรู้ทางการเงิน